Ingibjörg Sólrún tekur upp merki Hannesar Hólmsteins

Það er ýmislegt hægt að segja um sagnfræðingana Hannes Hólmstein og Ingibjörgu Sólrúnu. Þau eiga margt sameiginlegt, s.s. áhuga á sögu og hernaðarsamvinnu, öryggismálum og Nató, útþenslu íslenskrar utanríkisþjónustu og svo almennt stjórnmálum, en flokkar þeirra eiga nú í nánu samstarfi um framangreind mál, svo mjög að lítið fer fyrir að stjórnmálamennirnir megi vera að því að leysa úr minni málum eins og hárri verðbólgu og gríðarlegu hruni og flökti á íslensku krónunni.

Nú um stundir þegar Hannes er hálflaskaður eftir að hafa þurft að verja drjúgum tíma í málsvarnir í réttarsölum og hefur ekki haft tíma og krafta til að boða þjóðum heims það bull að íslenska fiskveiðistjórnunarkerfið sé það besta í heimi virðist sem Ingibjörg Sólrún taki upp það merki hans. Í ræðu á Alþingi í dag segir hún það helsta styrkleika og framlag Íslendinga í alþjóðasamstarfi að leggja helsta áherslu á reynslu á sviði sjálfbærrar nýtingar sjávarauðlinda. Þetta eru ótrúlegar fullyrðingar í ljósi þess að á næstu vikum neyðist ríkisstjórnin til að bregðast við áliti mannréttindanefndar Sameinuðu þjóðanna sem segir að kvótakerfið sé ósanngjarnt, enda er það ranglátt og gagnslaust. Þorskveiðin nú í ár er þrisvar sinnum minni en áður en íslensk stjórnvöld tóku upp kvótakerfið.

Að mati sérfræðinga Hafró í haust kemur fram að það þurfi að friða þorskinn enn meira en gert hefur verið vegna hættu á að hann deyi út. Hvorki ég né íslenskir sjómenn tökum það sem heilagan sannleik sem kemur frá Hafró, en það gera hins vegar Hannes og Ingibjörg.

Öllum má ljóst vera að sagnfræðingarnir hafa varið tíma sínum og fjármunum almennings í að ferðast um og plata heimsbyggðina.

Fyrri ummæli:
Sæll Sigurjón.

"Sjálfbær nýting sjávarauðlinda " það var nú helst......

Það má lengi bera sól í húfum inn í kofann.

kv.gmaria.

Blehhhhhhhhhhhhh Sigurjón, hún ætti að fara á safn fyrir, ja ég veit ekki hvað. Ótrúverðasti stjórnmálamáður Íslands. Niður með Samfylkinguna. Með beztu kveðju.

Ummæli:
Sigurjón.

Þú verð hér vísvitandi og ruglar saman tveimur gjörsamlega ólíkum hlutum.

1. Aflamarkskerfið sem nú er við lýði, er hannað og notað til þess að þeir sem veiða fiskinn geti verið vissir um það hversu mikið þeir meiga koma með að landi á hverju og ári svo þeir geti háttað veiði sinni eftir eigin þörfum og síðan eftir veðri.

2. ekki skal rugla þessu saman við pólitískar ákvarðanir um það hversu mikið má veiða. hafró, sjávarútvegsráðaneytið og stjórnvöld ákveða það hversu mikið má veiða og af því leiðir að allar ákvarðanir um opnun og lokun hólfa ásamt því hversu mikið má veiða á hverju tímabili er algjörlega óskylt kvóta.

kvóti er bara sú % af heildar veiðanlegum afla hver og einn má veiða. Kvótakerfið hefur á engan hátt skaðað þorskstofninn. ekki frekar heldur en ef við hefðum tekið upp dagakerfi eða einhverskonar annað kerfi. á endanum þurfum við að stjórnaveiðunum því án nokkurar stjórnunar gætu svona 10 stórir verksmiðjutogarar sópað upp öllu á nokkrum mánuðum.

stjórnun á veiðunum sjálfum, þá sérstaklega eftilit og rannsóknir hafró eru hinsvegar stór gallaðar, enda stundar þessi stofnun nánast eingöngu rannsóknir og leit að loðnu.

núna var farið algjörlega eftir ráðleggingum Hafró. ef það kemur ekki eitthvað gott frá þeim eftir þetta ár, þá er það orðið algjörlega sannað að allt sem þeir segja er bull. þeir geta þá ekki lengur falið sig á bak við "þið dróguð ekki eins mikið úr veiðum og við ráðlögðum". settninguna.

Það á brytja niður þessa stofnun niður og reka alla æðstu menn hennar, enda eru þeir ekki vísindamenn. ég held frekar að þeir séu að reyna að eyðileggja þorskstofninn með því að opna hryggninga svæði án þess að tékka fyrst hvort þorskurinn hafi verið búinn að hryggna.

Verkefni: Tilfinning
Merking: Fyrirlitning